1. Елаборат о испуњености прописаних услова за почетак рада и обављање делатности образовања и васпитања – ОРИГИНАЛ (у два примерка) – *модел елабората у прилогу*.
2. Акт о оснивању установе (одлука – уколико је оснивач једно лице или уговор – уколико су оснивачи два или више лица) – ОРИГИНАЛ или оверена копија (у два примерка).
3. Одлука оснивача о именовању привременог органа управљања установе у оснивању – ОРИГИНАЛ (у два примерка ).
4. Одлука оснивача о именовању вршиоца дужности директора установе у оснивању – OРИГИНАЛ (у два примерка).
5. Доказ о испуњености хигијенско-техничких услова (санитарних и противпожарних), у складу са законом и прописима којима се уређује ова област:

– фотокопија решења о употребној дозволи за објекат у ком ће се обављати делатност образовања и васпитања(за новоизграђени објекат), или

– фотокопија записника санитарног инспектора о испуњености услова за одређени објекат из области санитарне заштите и фотокопија записника Сектора за ванредне ситуације при надлежној полицијској управи о испуњености услова из области противпожарне заштите.

1. Изјаве о сагласности наставника/васпитача и стручних сарадника да би засновали радни однос или да би били ангажовани у установи најкасније даном почетка рада установе – ОРИГИНАЛ и фотокопија (*модел изјаве у прилогу*).
2. Копије диплома о завршеном одговарајућем образовању за лица из тачке 4 (два примерка).
3. ОРИГИНАЛ гаранције пословне банке (када је оснивач друго правно или физичко лице) о томе да су обезбеђена средства у висини средстава:

- за годину дана рада предшколске установе (износ од 5.000 евра у динарској противвредности);

- циклус основног образовања (износ од 15.000 евра у динарској противвредности );

- за трајање програма средњег образовања (15.000 евра у динарској противвредности).

**Напомена:** Банкарска гаранција мора да важи најмање једну радну годину за предшколске установе, за основну школу – у зависности од трајања циклуса образовања који се верификује, а за средњу школу – у зависности од образовног профила – три или четири школске године.

1. Извод из казнене евиденције МУП-а (само уколико је оснивач установе физичко лице) о томе да лице није осуђивано правноснажном пресудом за кривична дела насиље у породици, одузимање малолетног лица, запуштање и злостављање малолетног лица или родоскврнуће, за кривична дела примање или давање мита, за кривично дело из групе кривичних дела против полне слободе, против правног саобраћаја и против човечности и других добара заштићених међународним правом, без обзира на изречену кривичну санкцију, и за које није, у складу са законом, утврђено дискриминаторно понашање; за кривична дела против живота и тела, против уставног уређења Републике Србије и другог кривичног дела почињеног на штету детета, као и за кривично дело за које је изречена безусловна казна затвора у трајању од најмање три месеца.

**Напомена:**

Уколико наведени доказ прибавља подносилац захтева (физичко лице), у складу с чланом 103.

став 3. Закона о општем управном поступку, потребно је доставити изјаву (*Образац ПЛ*) и ОРИГИНАЛ – извод који не може бити старији од шест (6) месеци од дана подношења захтева за верификацију – (*модел изјаве у прилогу)*.

1. Доказ о власништву или закупу простора – уколико је оснивач власник простора навести број парцеле и катастарске општине у елаборату или уколико је оснивач закупац простора, потребно је доставити фотокопију уговора о закупу простора у ком ће се изводити образовно-васпитни рад.

Оснивач је дужан да достави и уговор о закупу фискултурне сале (уколико није обухваћена уговором о закупу простора) или други доказ о томе да је обезбеђен простор за реализацију наставе за предмет физичко васпитање (нпр. споразум/уговор о коришћењу спортског центра).

**Напомена:** Уколико је закуподавац простора или фискултурне сале носилац права коришћења јавне својине у смислу Закона о јавној својини („Службени гласник РС”, бр. 72/2011, 88/2013, 105/2014, 104/2016 – др. закон, 108/2016, 113/2017, 95/2018 и 153/2020), подносилац захтева треба да приложи сагласност оснивача – носиоца права јавне својине на давање ствари у закуп.

Рок трајања уговора о закупу простора мора бити најмање на период од годину дана (за предшколску установу), циклус образовања, четири године или осам година (за основну школу), три или четири године – у зависности од трајања програма образовања (за средњу школу).

1. Доказ о испуњености прописаних СРПС стандарда за нову опрему, наставна односно дидактичка средства – сертификате.
2. Доказ о уплати РАТ-а (када је оснивач друго правно или физичко лице) у износу од 20.810,00 динара на рачун 840-742221843-57 (прималац – буџет Републике Србије; сврха уплате – републичка административна такса) – ОРИГИНАЛ или оверен извод из банке о извршеној уплати.